สวัสดีครับคุณ พอดีผมมีอะไรกับแฟน แล้วสวมถุงยางอนามัย แถมหลั่งนอก เช็คแล้วถุงยางไม่ขาดไม่รั่ว แต่แฟนผมไม่สบายใจ เขาเลยขอกินยาคุมฉุกเฉินถือว่ากินได้ใช่มั้ยครับ แล้วแบบนี้มีโอกาสท้องมั้ยครับ ผลข้างเคียงมีอะไรบ้างครับ เป็นนานมั้ยครับ ขอบครับผม
สวัสดีค่ะ การใช้ถุงยางอนามัยร่วมกับการหลั่งนอก โอกาสที่จะตั้งครรภ์นั้นถือว่าน้อยมาก อาจไม่จำเป็นต้องทานยาคุมฉุกเฉินแต่หากต้องการทานยาคุมฉุกเฉินร่วมไปด้วย ก็สามารถที่จะทำได้ โดยจะช่วยลดโอกาสที่จะตั้งครรภ์ลงไปอีก ซึ่งหากได้ทานภายในไม่เกิน 12 ชั่วโมงนับจากมีเพศสัมพันธ์ ก็จะช่วยป้องกันการตั้งครรภ์ได้ประมาณ 95%ผลข้างเคียงของการทานยาคุมฉุกเฉิน ได้แก่ คลื่นไส้ อาเจียน ปวดหัว เวียนหัว ปวดท้อง เจ็บเต้านม เป้นต้น โดยจะเป็นอยู่เพียง 1-2 วัน อาการเหล่านี้อาจเกิดเพียงบางอาหาร หรือหลายอาการ หรือไม่เกิดเลยก็ได้หลังทานยาไปประมาณ 7 วัน บางรายอาจมีเลือดออกจากช่องคลอดได้ โดยอาจออกได้นาน 1-4 วัน เลือดดังกล่าวไม่ถือเป็นเลือดประจำเดือน แต่เป็นเลือดจากผลของยา ในบางรายอาจไม่มีเลือดออกก็ได้